Médikaman alkol ansanm bann kasé trouv in solisiyon
Lalkol zamal kasé.
Na pwin aryink lalkol i fé déga si nou, zamal mélanzé ansanm lalkol, i fé osi gro déga sapa sinpleman si lo plan nout lorganism, si lo plan moral, si nout lantouraz. Na na i rod konm idi << mèt léfé>> zordi i fime inn ti domin in not épi i dovyin in labitid é po lo moun ansortir la i dovyin in kalvèr, mi zèt pa loros si bann domoun i ral zot zwin, nana i rès dann zot kwin i ral zot kalité an pé, é néna i tenir pi anplas é i anmèrd rod batay tousala. Lé pa la po zizé mé défwa kan nou rogard léfé si sèrtin lé grav...
Médikaman sanm lakol.
Lakol i lé pa bon sanm médikaman, é ti takon sat nou itiliz toulézour i azi an mové sinout lorganism na pli de 200 lé pa bon ditou. Si ou na la grip si ou pran bann antdéprésèr, ou si ou lé trété po bann zalèrzi, é si ou bwar lakol lo bann médikaman na in léfé si out kor:<< ou lé pa konsantré, ou na anvi dormi, é si ou aminn loto ou in not masine ou rikab awar in laksidan.
Deplis si ou mélanz sa sanm bann anti doulèr konm lo parasétamol, laspirine la ankor i riskab abime out fwa, épila si ou prann laspirine lo kantité lakol i ogmant dann out kor. Lakol sanm médikaman lé in nafèr danzéré. Si ou lé antrinn fé trèt aou par èkzanpl po in ti maladi pa tro grav, in grip konmsala. Tansyon pangar si ou lé trété po lo diabèt par èkzanpl na sèrtin médikaman lé intèrdi ou riskap konm ki diré èt si pyé sou tèr. I zwé pa sanm son santé si ou na in dout si in médikaman myévo domann lavi out mèdsin ou out farmasiyn, épila kank ou lé malad é ou prann bann antibiotik ou in médikaman fo oubli lakol .